પોલીસે પણ હર્ષિલનાં મોતનું સાચું રહસ્ય શોધવા માટે અકસ્માત મોતનો ગુનો દાખલ કરીને તપાસ શરૂ કરી હતી. સ્કૂલના સત્તાધીશો, સ્કૂલમાં અભ્યાસ કરતાં બાળકો તથા હર્ષિલનાં માતા પિતાનાં અલગ અલગ નિવેદનોથી આ કેસ વધુ ગૂંચવાયો હતો. જેથી હર્ષિલનાં મોતનું સાચું કારણ જાણી શકાયું નથી. પોલીસે મોતનું સાચું કારણ જાણવા માટે પહેલાં પોસ્ટમોર્ટમ ત્યાર બાદ એફએસએલની મદદ લીધી હતી. હર્ષિલનું પોસ્ટમોર્ટમ સિવિલ હોસ્પિટલમાં ડોક્ટર પ્રીતેશ ગાંધી તથા ડોકટર બી.બી.ઝવેરીએની ટીમે કર્યું હતું.